# אלכסנדר דיומא האב

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אלכנסדר דיומא (Alexandre Dumas בצרפתית) (24 ביולי 1802 - 5 בדצמבר 1870) סופר ומשורר צרפתי.

אלכסנדר דיומא נולד בצרפת ב24 ביולי 1802. סבתו הייתה בת עבדים כושית ואביו, שהיה גנרל בצבא נפוליון, נהרג בקרבות כאשר אלכסנדר היה בן ארבע.

בגיל שמונה עשרה עבד לפרנסתו כנער שליח במשרד עורכי דין וכפקיד במשרדו של הדוכס מאורליאן. בשעות הפנאי עסק בכתיבה ספרותית. הוא כתב סיפורים, שירים ומחזות ואחרי הצלחת המחזה "המלכה קריסטינה" בשנת 1830, יכול היה להתמסר כולו לכתיבה ולחיי הרפתקאות.

בשנות הארבעים של חייו, החל דיומא לכתוב רומאנים. המניע לעיסוק בסוג ספרותי זה, היה כלכלי - כותב מוכשר כמוהו, יכול היה לכתוב בעיתונים רומאנים בהמשכים ולהרוויח משכורת יפה. ההצלחה של דיומא הגיעה בעיקר עם כתיבת שלושת המוסקטרים ב-1844, המלכה מרגו באותה שנה והרוזן ממונטה כריסטו שנה לאחר מכן. דיומא פירסם מספר רומאנים במקביל וכך היה לאחד הסופרים המפורסמים בזמנו נמנה על העשירים ביותר בצרפת.

אלכסנדר דיומא ערך מסעות באירופה ובאפריקה, הצטרף לגריבאלדי במלחמתו לשחרור איטליה (1860) ותיעד את רשמיו במחזות, סיפורים ושירים. הוא היה מהיר נוצה ובעל תפוקה מרשימה. הוא כתב למעלה ממאתיים מחזות, רומנים וספרי-מסע, בהם תאר את ההיסטוריה של אירופה דרך סיפורים שחלקם מבוססים על עובדות. הוא ניסה לתאר בספריו את ההיסטוריה הצרפתית כפי שנראתה דרך עיניו. בספרו המפורסם הרוזן ממונטה כריסטו (Le Comte De Monte Cristo), מתאר דיומא את סיפורו של אדם שנכלא על לא עוול בכפו, בורח, מוצא מטמון ומעניש את האנשים שהובילו אותו לגורלו. הסיפור מבוסס על מסמך משטרתי שמצא דיומא בארכיון המשטרתי - בשנת 1807 הורשע אדם בריגול, עקב האשמת-שוא של ידידיו שקינאו במזלו ובארוסה שעמדה להינשא לו. הוא היה כלוא במשך 7 שנים, ובכלא הוא פגש בכומר איטלקי עשיר שהוריש לו את הונו הרב. הוא חזר לפריס ונעזר בכספו כדי להכין תוכנית נקמה מורכבת בידידיו. דיומא הוסיף לסיפור המקורי פרטים ודמויות שהפכוהו מייד לרב-מכר.

דיומא היה בליין ידוע בסלונים של פריז ובביוגרפיה שנכתבה עליו הוכתר בכינוי מלך פריז.

דיומא חי עם נשים רבות, אך הוא התחתן רק עם אישה אחת. מאישה אחרת נולד לו בנו אלכסנדר דיומא הבן. באחרית ימיו הוא התרושש, כתוצאה מנטייתו לפזרנות ונמלט מצרפת. בשנת 1860 הוא הצטרף אל גריבלדי באיטליה ומונה לאחראי על המוזיאונים והעתיקות. בשנת 1864 חזר דיומא לצרפת והמשיך לכתוב.

דיומא מת ב-5 בדצמבר 1870 ונקבר במקום הולדתו, אך בשנת 2002 הצרפתים הוציאו את דיומא מקברו והעבירוהו אל הפנתיאון.

בשנת 2005 פורסם דבר הימצאותו של רומן אבוד מאת דיומא, ושמו "האביר מסנט ארמין". הרומן עב הכרס התפרסם ב-1869 כסדרה בעיתון היומי "מוניטר אוניוורסל". ביוני 2005, הודפס הספר בצרפתית.

## [עריכה] מספריו

- שלושת המוסקטרים תורגם על ידי אריה ענבי והופיע בהוצאת הספריה הקטנה. מהדורה נוספת של אותו ספר הופיעה בהוצאת רמדור.
- אחרי עשרים שנה (המשך של שלושת המוסקטרים) הופיע בישראל תחת השם ארבעת המוסקטרים בתרגומו של אריה ענבי בהוצאת הספריה הקטנה.
- הרוזן דה בראז'לון, (המשך של ארבעת המוסקטרים) הכולל בחלק הרביעי גם את האיש במסכת הברזל, תורגם על ידי רפאל אלגד והופיע בשנת 1968 בהוצאת יהושע צ'צ'יק.
- הרוזן ממונטה כריסטו תורגם על ידי יוסף כרוסט והופיע בשנת 1959 בהוצאת מזרחי. מהדורה נוספת של אותו ספר הופיעה בהוצאת כתר.
- החבצלת השחורה תורגם על ידי י. שנהר והופיע בשנת 1961 בהוצאת יוסף שרברק. מהדורה של אותו ספר בשם הצבעוני השחור הופיעה בהוצאת כתר.
- המלכה מרגו, רומן היסטורי רחב יריעה על תקופת מלחמות הדת בצרפת. בספר יש תיאור של מאורעות ליל סנט ברטולומיאו.

## [עריכה] קישורים חיצוניים

- שגיא גרין, החוליה החסרה של אלכסנדר דיומא, הארץ, 24.3.05.

מקור: http://he.wikipedia.org../../../%D7%90/%D7%9C/%D7%9B/%D7%90%D7%9C%D7%9B%D7%A1%D7%A0%D7%93%D7%A8_%D7%93%D7%99%D7%95%D7%9E%D7%90_%D7%94%D7%90%D7%91.html

קטגוריות: משוררים | סופרי ילדים ונוער | סופרים צרפתים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- বাংলা
- Català
- Česky
- Dansk
- Deutsch
- Esperanto
- Español
- Eesti
- Euskara
- Suomi
- Français
- Hrvatski
- Magyar
- Íslenska
- Italiano
- 日本語
- ქართული
- 한국어
- Latviešu
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Simple English
- Svenska
- اردو
- Tiếng Việt
- 中文